CELEX: 62015CA0070
Language: bg
Date: 2016-07-07 00:00:00
Title: Дело C-70/15: Решение на Съда (втори състав) от 7 юли 2016 г. (преюдициално запитване от Sąd Najwyższy — Полша) — Emmanuel Lebek/Janusz Domino (Съдебно сътрудничество по граждански дела — Регламент (ЕО) № 44/2001 — Член 34, точка 2 — Неявяване на ответник — Признаване и изпълнение на съдебни решения — Основания за отказ — Невръчване на документа за образуване на производството в достатъчен срок на неявил се ответник — Понятие за оспорване — Искане за възстановяване на срока — Регламент (ЕО) № 1393/2007 — Член 19, параграф 4 — Връчване на съдебни и извънсъдебни документи — Срок, в който искането за възстановяване на срока е допустимо)

12.9.2016   
            
            
               BG
            
            
               Официален вестник на Европейския съюз
            
            
               C 335/12
            
         Решение на Съда (втори състав) от 7 юли 2016 г. (преюдициално запитване от Sąd Najwyższy — Полша) — Emmanuel Lebek/Janusz Domino
   (Дело C-70/15) (1)
   
   ((Съдебно сътрудничество по граждански дела - Регламент (ЕО) № 44/2001 - Член 34, точка 2 - Неявяване на ответник - Признаване и изпълнение на съдебни решения - Основания за отказ - Невръчване на документа за образуване на производството в достатъчен срок на неявил се ответник - Понятие за оспорване - Искане за възстановяване на срока - Регламент (ЕО) № 1393/2007 - Член 19, параграф 4 - Връчване на съдебни и извънсъдебни документи - Срок, в който искането за възстановяване на срока е допустимо))
   (2016/C 335/15)
   Език на производството: полски
   
      Запитваща юрисдикция
   
   Sąd Najwyższy
   
      Страни в главното производство
   
   
      Жалбоподател: Emmanuel Lebek
   
      Ответник: Janusz Domino
   
      Диспозитив
   
   
               1)
            
            
               Понятието „оспорване“, съдържащо се в член 34, точка 2 от Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела, трябва да се тълкува в смисъл, че включва и молбата за възстановяване на срок, когато е изтекъл срокът за редовно обжалване.
            
         
               2)
            
            
               Член 19, параграф 4, последна алинея от Регламент (ЕО) № 1393/2007 на Европейския парламент и на Съвета от 13 ноември 2007 година относно връчване в държавите членки на съдебни и извънсъдебни документи по граждански или търговски дела („връчване на документи“) и за отмяна на Регламент (ЕО) № 1348/2000 на Съвета, трябва да се тълкува в смисъл, че изключва прилагането на националноправните разпоредби, съдържащи уредбата във връзка с молбите за възстановяване на срок, когато срокът за допустимост на подаването на такива молби, определен в съобщението на държава членка, посочено в тази разпоредба, е изтекъл.
            
         
      (1)  ОВ C 171, 26.5.2015 г.